**A 64. sorszámú Festménybecsüs megnevezésű részszakképesítés szakmai és vizsgakövetelménye**

1. **AZ ORSZÁGOS KÉPZÉSI JEGYZÉKBEN SZEREPLŐ ADATOK**

1.1. A részszakképesítés azonosító száma: 51 341 03

1.2. Részszakképesítés megnevezése: Festménybecsüs

1.3. Iskolai rendszerű szakképzésben a szakképzési évfolyamok száma: -

1.4. Iskolarendszeren kívüli szakképzésben az óraszám: 200-300

**2. EGYÉB ADATOK**

2.1.A képzés megkezdésének feltételei:

2.1.1. Iskolai előképzettség: érettségi végzettség

vagy iskolai előképzettség hiányában

2.1.2. Bemeneti kompetenciák: –

2.2. Szakmai előképzettség: –

2.3. Előírt gyakorlat: –

2.4. Egészségügyi alkalmassági követelmények: -

2.5. Pályaalkalmassági követelmények: -

2.6 Elméleti képzési idő aránya: 50%

2.7. Gyakorlati képzési idő aránya: 50%

2.8. Szintvizsga: –

2.9. Az iskolai rendszerű képzésben az összefüggő szakmai gyakorlat időtartama: -

**3. PÁLYATÜKÖR**

3.1. A részszakképesítéssel legjellemzőbben betölthető munkakör(ök), foglalkozás(ok)

|  |  |  |  |
| --- | --- | --- | --- |
|  | A | B | C |
| 3.1.1. | **FEOR száma** | **FEOR megnevezése** | **A részszakképesítéssel betölthető munkakör(ök)** |
| 3.1.2. | 3616 | Értékbecslő, kárbecslő, kárszakértő | Becsüs, árverező |
| 3.1.3. | Festménybecsüs |

3.2. A részszakképesítés munkaterületének rövid leírása:

A festménybecsüs feladata a festmények és grafikák meghatározása, értékbecslése és a különféle konstrukciókban az árak megállapítása.

A részszakképesítéssel rendelkező képes:

* Megállapítani a festmény, grafika műfaját, stílusát, alkotóját, korát
* Azonosítani a festmény, grafika anyagát, készítési technikáját
* Egyszerűbb vizsgálati módszereket alkalmazni
* Szakszerűen megnevezni és leírni az eladásra felkínált tárgy ismérveit, állapotát
* Elvégezni a festmények és grafikák meghatározását, értékbecslését és ármegállapítását
* Készpénzes felvásárlási tevékenységet folytatni
* Bizományi, aukciós és kereskedelmi tevékenységet folytatni
* Zálogbecsüsi tevékenységet folytatni
* Folyamatosan tájékozódni a szakterületéhez tartozó piac árairól

3.3. Kapcsolódó szakképesítések

|  |  |  |  |
| --- | --- | --- | --- |
|  | A | B | C |
| 3.3.1. | **A kapcsolódó szakképesítés, részszakképesítés, szakképesítés-ráépülés** | | |
| 3.3.2. | **azonosító száma** | **megnevezése** | **a kapcsolódás módja** |
| 3.3.3. | 52 341 01 | Becsüs | szakképesítés |

**4. SZAKMAI KÖVETELMÉNYEK**

|  |  |  |
| --- | --- | --- |
|  | A | B |
| 4.1. | **A részszakképesítés szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** | |
| 4.2. | **azonosító száma** | **megnevezése** |
| 4.3. | 10025-12 | A kereskedelmi egység működtetése |
| 4.4. | 11389-12 | Festmények, grafikák értékbecslése |
| 4.5. | 11392-12 | A becsüs általános tevékenysége |

**5. VIZSGÁZTATÁSI KÖVETELMÉNYEK**

5.1. A komplex szakmai vizsgára bocsátás feltételei:

Az iskolarendszeren kívüli szakképzésben az 5.2. pontban előírt valamennyi modulzáró vizsga eredményes letétele.

5.2.A modulzáró vizsga vizsgatevékenysége és az eredményesség feltétele:

|  |  |  |  |
| --- | --- | --- | --- |
|  | A | B | C |
| 5.2.1. | **A részszakképesítés szakmai követelménymoduljainak** | | |
| 5.2.2. | **azonosító száma** | **megnevezése** | **a modulzáró vizsga vizsgatevékenysége** |
| 5.2.3. | 10025-12 | A kereskedelmi egység működtetése | írásbeli |
| 5.2.4. | 11389-12 | Festmények, grafikák értékbecslése | gyakorlati, írásbeli |
| 5.2.5. | 11392-12 | A becsüs általános tevékenysége | írásbeli |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább 51%-osra értékelhető.

5.3. A komplex szakmai vizsga vizsgatevékenységei és vizsgafeladatai:

5.3.1. Gyakorlati vizsgatevékenység

A vizsgafeladat megnevezése: Festmények és grafikák meghatározása, értékbecslése, átvétele

A vizsgafeladat ismertetése: Konkrét festmények és grafikák önálló leírása, meghatározása, értékbecslése katalógusok és egyéb eszközök segítségével (legalább 7 db festmény és 3 db grafika).

Az elvégzett meghatározások, értékbecslések alapján két tárgy készpénzes felvásárlása, vagy bizományi átvétele, vagy aukcióra történő felvétele, vagy zálogba vétele a megfelelő bizonylat kitöltésével.

A vizsgafeladat időtartama: 120 perc

A vizsgafeladat értékelési súlyaránya: 60%

5.3.2. Központi írásbeli vizsgatevékenység

A vizsgafeladat megnevezése: –

A vizsgafeladat ismertetése: –

A vizsgafeladat időtartama: –

A vizsgafeladat értékelési súlyaránya: –

5.3.3. Szóbeli vizsgatevékenység

A vizsgafeladat megnevezése: A képzőművészet (festmény, grafika) története

A vizsgafeladat ismertetése: A központi vizsgafeladatok az alábbi témakörök alapján kerülnek összeállításra:

A művészettörténeti korok, stílusok és stílusjegyeik

Az egyetemes és a magyar festészet korszakai, fejlődéstörténete, a kiemelkedő mesterek és alkotásaik

Az egyes festészeti irányzatokat meghatározó festőiskolák, műhelyek, azok legismertebb mesterei és alkotásaik

A festészeti műfajok az ábrázolás technikai eszközei

Festészeti technikák

Grafikák anyagai, különféle tintafajták

Száraz grafikai technikák

Sokszorosítási eljárások és jellegzetességeik

A mesterek jelzései, szignatúrái

Másolás, utánérzés hamisítás

Kommunikáció a felvevőhelyen

Biztonsági, vagyonvédelmi előírások

Műtárgyvédelem, védett műtárgyak, vámügyi szabályok

A vizsgafeladat időtartama: 30 perc (felkészülési idő 15 perc, válaszadási idő 15 perc)

A vizsgafeladat értékelési súlyaránya: 40 %

5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:

A részszakképesítéssel kapcsolatos előírások az állami szakképzési és felnőttképzési szerv http://www.munka.hu/ című weblapján érhetők el a Szak- és felnőttképzés Vizsgák menüpontjában

5.5. A szakmai vizsga értékelésének a szakmai vizsgaszabályzattól eltérő szempontjai: –

**6. ESZKÖZ- ÉS FELSZERELÉSI JEGYZÉK**

|  |  |
| --- | --- |
|  | A |
| 6.1. | **A képzési és vizsgáztatási feladatok teljesítéséhez szükséges eszközök minimumát meghatározó eszköz- és felszerelési jegyzék** |
| 6.2. | fényképmásolatok |
| 6.3. | katalógusok |
| 6.4. | számológép |
| 6.5. | számítógép |
| 6.6. | kézi nagyítók |
| 6.7. | nagyítók |
| 6.8. | UV-lámpa |
| 6.9. | hosszúsági mérőeszköz |
| 6.10. | oktatástechnikai eszközök |
| 6.11. | Festmények, grafikák és hamisítványok |

**7. EGYEBEK**